stanford-oval/wikipedia huggingface dataset:
สมเด็จพระรามาธิบดีที่ 2
พระราชกรณียกิจ > การพระศาสนา

พ.ศ. 2035 สมเด็จพระรามาธิบดีโปรดเกล้าฯ ให้สร้างเจดีย์ใหญ่เพื่อประดิษฐานพระบรมอัฐิของสมเด็จพระบรมราชาธิราชที่ 3 ในวัดพระศรีสรรเพชญ์ในเขตพระราชวัง โปรดเกล้าฯ ให้สร้างเจดีย์ใหญ่เพื่อประดิษฐานพระบรมอัฐิของสมเด็จพระบรมไตรโลกนาถในวัดเดียวกัน
พ.ศ. 2042 สมเด็จพระรามาธิบดีโปรดเกล้าฯ ให้สร้างพระวิหารในวัดศรีสรรเพชญ์
พ.ศ. 2043 สมเด็จพระรามาธิบดีโปรดเกล้าฯ ให้พระพุทธรูป พระศรีสรรเพชญ์ ในวันอาทิตย์ ขึ้น 8 ค่ำ เดือน 6
พ.ศ. 2046 ทรงให้มีงานฉลองสมโภชพระศรีสรรเพชญ์  วันศุกร์ ขึ้น 11 ค่ำ เดือน 8
พระราชกรณียกิจ > การเจริญสัมพันธไมตรีกับโปรตุเกส

ใน พ.ศ. 2054 ทูตนำสารของอาฟงซู ดึ อัลบูแกร์กึ แม่ทัพใหญ่ของประเทศโปรตุเกสได้เดินทางมากรุงศรีอยุธยา เพื่อเจริญสัมพันธไมตรีและการค้า พระองค์ทรงตอบรับไมตรีจากโปรตุเกส และได้ทำสัญญาทางราชไมตรีกับทางการค้าต่อกัน  ใน พ.ศ. 2059 นับเป็นสัญญาฉบับแรกที่ไทยทำกับต่างประเทศ โปรตุเกสจึงนับเป็นประเทศแรกในทวีปยุโรปที่เข้ามาในกรุงศรีอยุธยา
ผลจากการเข้ามาสร้างไมตรีของชาวโปรตุเกส ได้มีการนำเอาอาวุธแบบใหม่ที่มีประสิทธิภาพเข้ามาถวาย ได้แก่ ปืนประเภทต่าง ๆ และกระสุนดินดำ ต่อมาชาวโปรตุเกสได้เข้ามาเป็นทหารอาสาฝรั่ง ได้ช่วยฝึกวิธีการใช้อาวุธแบบตะวันตกกับกรุงศรีอยุธยา
พระราชกรณียกิจ > ราชการสงคราม > สงครามกับมะละกา

เมื่อ พ.ศ. 2043 พระองค์ทรงส่งกองทัพทั้งทางบกและทางเรือไปทำสงครามกับมะละกาถึงสองครั้ง โดยเข้าโจมตีชายฝั่งตะวันออกและตะวันตก แม้ไม่ประสบผลสำเร็จแต่ก็ทำให้มะละกาได้ตระหนักถึงอำนาจของอยุธยาที่มีอิทธิพลเหนือหัวเมืองในคาบสมุทรภาคใต้ โดยมีเมืองนครศรีธรรมราชทำหน้าที่เป็นศูนย์กลาง ใช้เป็นฐานในการควบคุมหัวเมืองต่าง ๆ ในคาบสมุทรแห่งนี้ กษัตริย์มะละกาผู้ปกครอง ปัตตานี ปาหัง กลันตัน และเมืองท่าที่ตั้งอยู่ชายฝั่งทั้งหมดต้องส่งบรรณาการต่อกษัตริย์อยุธยาทุกปี
พระราชกรณียกิจ > ราชการสงคราม > สงครามกับล้านนา

พ.ศ. 2056 พระเจ้าเชียงใหม่พระนามว่าพระเมืองแก้ว ยกทัพมาตีกรุงสุโขทัย สมเด็จพระรามาธิบดีได้ทรงออกทัพขึ้นไปป้องกันทางเหนือ จนกองทัพเชียงใหม่แตกกลับไป
พ.ศ. 2058 พระองค์ได้ทรงยกกองทัพขึ้นไปตีล้านนาอีกหน คราวนี้ทรงตีเมืองลำปางได้
พระราชกรณียกิจ > การจัดระเบียบกองทัพ

สมเด็จพระรามาธิบดีที ทรงจัดให้มีการจัดระเบียบกองทัพ และแต่งตำราพิชัยสงคราม โปรดเกล้า ฯ ให้จัดทำบัญชีกำลังพล เมื่อ พ.ศ. 2061 เพื่อเกณฑ์พลเมืองเข้ารับราชการทั้งฝ่ายทหารและพลเรือน โดยกำหนดให้ไพร่ที่เป็นชาย อายุตั้งแต่ 18 - 60 ปี ต้องเข้ารับราชการทหาร ยกเว้นผู้ที่มีบุตรชายแล้วเข้ารับราชการ ตั้งแต่สามคนขึ้น ผู้เป็นบิดาจึงพ้นหน้าที่รับราชการทหาร
ชายที่มีอายุ 18 ปี ต้องขึ้นทะเบียนทหารเพื่อเข้ารับการฝึกหัดทหาร เรียกว่าไพร่สม เมื่ออายุ 20 ปี จึงเรียกเข้ารับราชการเป็นทหารกองประจำการเรียกว่าไพร่หลวง ส่วนพวกที่ไม่สามารถมารับราชการทหารได้ ก็ต้องมีของมาให้ราชการเป็นการชดเชยเรียกว่าไพร่ส่วย
ได้มีการตั้งกรมพระสุรัสวดี ให้เป็นหน่วยรับผิดชอบ โดยมีออกพระราชสุภาวดี เป็นเจ้ากรมรับผิดชอบในมณฑลราชธานี พระสุรัสวดีขวา รับผิดชอบหัวเมืองฝ่ายเหนือ และพระสุรัสวดีซ้าย รับผิดชอบหัวเมืองฝ่ายใต้
เหตุการณ์สำคัญ

พ.ศ. 2039 ทรงประพฤติการเบญจาพิธ และทรงให้มีเล่นการดึกดำบรรพ์
พ.ศ. 2040 ทรงให้ทำการปฐมกรรม
พ.ศ. 2067 งาช้างต้นเจ้าพระยาปราบแตกข้างขวายาวไป ในเดือนเดียวกันมีผู้ทอดบัตรสนเท่ห์ สมเด็จพระรามาธิบดีทรงให้ประหารขุนนางจำนวนมาก
พ.ศ. 2068 น้ำน้อย ข้าวมีการเน่าเสีย แผ่นดินไหวทุกเมือง และเกิดเหตุอุบาทว์หลายอย่าง
พ.ศ. 2069 ข้าวสารแพงเป็น 3 ทะนานต่อเฟื้องเบี้ยแปดร้อย เกวียนหนึ่งเป็นเงินชั่งหกตำลึง
ในวรรณคดีไทย

สมเด็จพระรามาธิบดีที่ 2  เป็นที่เชื่อกันว่าเป็นพระมหากษัตริย์พระองค์เดียวกับที่ปรากฏพระนามว่า สมเด็จพระพันวษา ในวรรณคดีพื้นบ้านเรื่องขุนช้างขุนแผน เนื่องจากในพงศาวดาร อาทิ คำให้การชาวกรุงเก่า ระบุถึงรัชสมัยของพระองค์ มีตอนที่กล่าวถึงทหารคนสำคัญคนหนึ่งที่ชื่อ ขุนแผน ด้วย
ในวัฒนธรรมสมัยนิยม

มีนักแสดงผู้รับบท สมเด็จพระรามาธิบดีที่ 2 ได้แก่
พิศาล อัครเศรณี จากภาพยนตร์เรื่อง สุริโยไท (2544)
ดูเพิ่ม

รายพระนามพระมหากษัตริย์ไทย
| ก่อนหน้า |  | สมเด็จพระรามาธิบดีที่ 2 |  | ถัดไป |
| --- | --- | --- | --- | --- |
| สมเด็จพระบรมราชาธิราชที่ 3 (พ.ศ. 2031 - 2034]]) |  |   พระเจ้ากรุงศรีอยุธยา ราชวงศ์สุพรรณภูมิ  (พ.ศ. 2034 - 2072) |  | สมเด็จพระบรมราชาธิราชที่ 4 (พ.ศ. 2072 - 2076) |
| พระราเมศวร (พ.ศ. 1981 - 1991) |  |   พระมหาอุปราชกรุงศรีอยุธยา ราชวงศ์สุพรรณภูมิ  (พ.ศ. 2028 - 2034) |  | พระอาทิตยวงศ์ (พ.ศ. 2069 - 2072) |
พระราชพิธีบรมราชาภิเษก พุทธศักราช 2493

พระบรมสาทิศลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (ขณะทรงดำรงพระบรมราชอิสริยยศพระบาทสมเด็จพระปรมินทรมหาภูมิพลอดุลยเดช สยามินทราธิราช บรมนาถบพิตร ในขณะนั้น) ทรงเครื่องบรมขัตติยราชภูษิตาภรณ์ ทรงพระแสงขรรค์ชัยศรี ทรงยืนเบื้องหน้าพระที่นั่งพุดตานกาญจนสิงหาสน์
พระราชพิธีบรมราชาภิเษก พุทธศักราช 2493 เป็นพระราชพิธีบรมราชาภิเษกสมเด็จพระเจ้าอยู่หัวภูมิพลอดุลยเดชขึ้นเป็นพระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร (พระบาทสมเด็จพระวชิรเกล้าเจ้าอยู่หัว มีพระบรมราชโองการให้เฉลิมพระปรมาภิไธยใหม่ขึ้นเป็น พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในพระราชพิธีบรมราชาภิเษก พุทธศักราช 2562) จัดขึ้นระหว่างวันที่ 4 - 8 พฤษภาคม พ.ศ. 2493
การเตรียมพิธี

พราหมณ์ประกอบพิธีตักน้ำศักดิ์สิทธิ์จากสถานที่ศักดิ์สิทธิ์ต่าง ๆ ทั่วประเทศ เช่น แม่น้ำเจ้าพระยา แม่น้ำป่าสัก แม่น้ำบางปะกง แม่น้ำเพชรบุรี แม่น้ำราชบุรี สระเกษ สระแก้ว สระคงคา และสระยมนา ในจังหวัดสุพรรณบุรี เป็นต้น มาทำพิธีเสกน้ำ สำหรับถวายเป็นน้ำอภิเษก และ น้ำสรงพระมูรธาภิเษก
นอกจากนี้ ยังมีการประกอบพิธีจารึกพระปรมาภิไธยลงบนพระสุพรรณบัฎ ดวงพระบรมราชสมภพ และแกะดวงตราพระราชลัญจกรประจำรัชกาล ณ พระอุโบสถ วัดพระศรีรัตนศาสดาราม เมื่อวันที่ 21 เมษายน พุทธศักราช 2493 ตามเวลาพระมหามงคลฤกษ์
พระราชพิธี > พระราชพิธีบรมราชาภิเษกอย่างเป็นทางการ > วันเสาร์ที่ 6 พฤษภาคม พุทธศักราช 2493

เวลา 19.54 น. พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนิน ในการพระราชพิธีเฉลิมพระราชมณเฑียร ณ พระที่นั่งจักรพรรดิพิมาน พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พร้อมด้วย สมเด็จพระนางเจ้าสิริกิติ์ พระบรมราชินี ทรงประทับแรม ในพระบรมมหาราชวัง รุ่งเช้า จึงเสด็จพระราชดำเนินกลับ
พระราชพิธี > พระราชพิธีบรมราชาภิเษกอย่างเป็นทางการ > วันอาทิตย์ที่ 7 พฤษภาคม พุทธศักราช 2493

เวลา 16.00 น. พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จออกยังท้องพระโรงกลาง พระที่นั่งจักรีมหาปราสาท พระราชทานพระบรมราชวโรกาสให้คณะทูตานุทูตและกงสุลต่างประเทศ เฝ้าทูลละอองธุลีพระบาท ถวายชัยมงคล
ต่อมาเวลา 16.30 น. พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พร้อมด้วยสมเด็จพระนางเจ้าสิริกิติ์ พระบรมราชินีพระราชทานพระบรมราชวโรกาสให้คณะบุคคลและสมาคมต่าง ๆ เฝ้าทูลละอองธุลีพระบาทถวายชัยมงคล ณ พระที่นั่งสุทไธสวรรยปราสาท
จากนั้น พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พร้อมด้วย สมเด็จพระนางเจ้าสิริกิติ์ พระบรมราชินีเสด็จออกสีหบัญชร พระราชทานพระบรมราชวโรกาส ให้พสกนิกรเฝ้าทูลละอองธุลีพระบาท พระยารามราชภักดี ปลัดกระทรวงมหาดไทย กราบบังคมทูลถวายชัยมงคล ในนามพสกนิกรชาวไทย ทั่วพระราชอาณาจักร
เวลา 17.00 น. พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พร้อมด้วย สมเด็จพระนางเจ้าสิริกิติ์ พระบรมราชินี เสด็จออก ณ พระที่นั่งอมรินทรวินิจฉัย ในพิธีเฉลิมพระนาม สมเด็จพระสังฆราชเจ้า กรมหลวงวชิรญาณวงศ์ และ พระราชทานสมณศักดิ์ แก่พระราชาคณะ เสร็จแล้ว ทรงสดับพระธรรมเทศนา มงคลสูตร รัตนสูตร และ เมตตสูตร รวมหนึ่งกัณฑ์ โดย สมเด็จพระพุทธโฆษาจารย์ (ญานวโร)
พระราชพิธี > พระราชพิธีบรมราชาภิเษกอย่างเป็นทางการ > วันจันทร์ที่ 8 พฤษภาคม พุทธศักราช 2493

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พร้อมด้วย สมเด็จพระนางเจ้าสิริกิติ์ พระบรมราชินี เสด็จฯ ทรงเป็นองค์ประธาน ในพิธีสถาปนาฐานันดรศักดิ์พระราชวงศ์ ณ พระที่นั่งอมรินทรวินิจฉัย พระราชวงศ์ที่ได้รับการโปรดเกล้าฯ สถาปนาฐานันดรศักดิ์ ได้แก่
พระเจ้าบรมวงศ์เธอ กรมพระชัยนาทนเรนทร
พระวรวงศ์เธอ กรมหมื่นพิทยลาภพฤฒิยากร
พระวรวงศ์เธอ พระองค์เจ้าวิวัฒนไชย
พระวรวงศ์เธอ พระองค์เจ้านักขัตรมงคล
จากนั้นทรงสดับพระธรรมเทศนาโดยสมเด็จพระสังฆราชเจ้า กรมหลวงวชิรญาณวงศ์ ถวายพระธรรมเทศนา เทวตาทิสนกถา ทศพิธราชธรรม และจักรวรรดิวัตรรวมหนึ่งกัณฑ์
พลอยนิรา หิรัญทวีศิลป์

| พลอยนิรา หิรัญทวีศิลป์ |
| --- | --- |
เกิด: 29 ตุลาคม พ.ศ. 2537 (30 ปี) พัชรา ทับทอง​ (กระปุก) กรุงเทพมหานคร ประเทศไทย
คู่รัก: ขุนณรงค์ ประเทศรัตน์
อาชีพ: นักแสดง พิธีกร
ปีที่แสดง: พ.ศ. 2559 - ปัจจุบัน
ผลงานเด่น: มิวสิก - Friend Zone เอา ให้ ชัด  มิเรียม - The Player รัก เป็น เล่น ตาย  เจน - F4 Thailand: หัวใจรักสี่ดวงดาว
สังกัด: จีเอ็มเอ็มทีวี
พลอยนิรา หิรัญทวีศิลป์ หรือชื่อเดิม พัชรา ทับทอง (เกิด 29 ตุลาคม พ.ศ. 2537) ชื่อเล่น กระปุก เป็นนักแสดงหญิงชาวไทย เป็นน้องสาวของ จอย พัชรี ทับทอง อดีตนักแสดง มีชื่อเสียงจากซีรีส์ Friend Zone 2 และ The Player รัก เป็น เล่น ตาย
ประวัติ

กระปุก พัชรา ทับทอง เกิดวันที่ 29 ตุลาคม 2537 มีพี่น้องทั้งหมด 3 คน กระปุกเป็นลูกคนกลาง เธอมีพี่สาว 1 คน คือ จอย พัชรี ทับทอง เป็นอดีตนักแสดง และมีน้องชาย 1 คน ด้านการศึกษากระปุกจบการศึกษาจากระดับปริญญาตรีที่มหาวิทยาลัยกรุงเทพ
ปัจจุบันพัชราเป็นนักแสดงในสังกัด GMMTV มีผลงานการแสดงตามมาอีกหลายเรื่อง เช่น Love Songs Love Series ตอน สบาย สบาย, Friend Zone 2 Dangerous Area, ต้นหน ชลที, คุณแม่มาเฟีย, รักนี้หัวใจเราจอง, My Bubble Tea, The Player รัก เป็น เล่น ตาย, นิทานพันดาว, F4 Thailand, คืนนับดาว (Astrophile)
ด้านชีวิตส่วนตัว กำลังคบหากับ กระทิง ขุนณรงค์ ประเทศรัตน์
ผลงาน > ละคร / ซีรีส์

| ปี | ชื่อเรื่อง | ตอน | บทบาท |
| --- | --- | --- | --- |
| 2559 | รุ่นพี่ Secret Love | My Lil Boy | อร |
| 2559 | รุ่นพี่ Secret Love | My Lil Boy 2 | อร |
| 2560 | ร้อยป่าไว้ด้วยรัก |  | จันทร์ดี |
| 2561 | Kiss Me Again จูบให้ได้ถ้านายแน่จริง |  | นิโคล |
| 2561 | เสน่ห์นางซิน |  | น้ำหวาน |
| 2561 | รูปทอง |  | ส้ม |
| 2561 | เสือ ชะนี เก้ง Freshy |  | เดียร์ |
| 2561 | Love Songs Love Series | สบาย สบาย | ปัน |
| 2561 | Our Skyy อยากเห็นท้องฟ้าเป็นอย่างวันนั้น | ตี๋ - หมอก | แนร์ |
| 2562 | รักนี้หัวใจเราจอง |  | ลลิตา |
| 2563 | Angel Beside Me เทวดาท่าจะรัก |  | ดุจดาว |
| 2563 | Friend Zone 2: Dangerous Area |  | มิวสิก |
| 2563 | ต้นหน ชลธี |  | แอม |
| 2563 | คุณแม่มาเฟีย |  | ละเวง |
| 2564 | นิทานพันดาว |  | จิ๊บ |
| 2564 | สาวออฟฟิศสองพันปี |  | ปันปัน |
| 2564 | นาบี ฉันจะไม่รักเธอ |  | ชลดา |
| 2564 | ปลาบนฟ้า |  | น้ำผึ้ง |
| 2564 | นายคะอย่ามาอ่อย |  | ปิ่น |
| 2564 | สั่งใจให้หยุดรักเธอ |  | จีน่า |
| 2564 | F4 Thailand: Boys Over Flowers |  | เจน |
| 2564 | The Player รัก เป็น เล่น ตาย |  | มิเรียม (มีม) |
| 2565 | คืนนับดาว |  | เกวลิน |
| 2565 | Good Old Days ร้านซื้อขายความทรงจำ | Love WIns | หมิว |
| 2565 | คู่แท้แม่ไม่เลิฟ |  | วีวี่ |
| 2566 | Midnight Series | ซักอบร้าย นายสะอาด | โมเม |
| 2566 | เกมรัก นักล่า บาร์ลับ |  | ปุยนุ่น |
| 2567 | The Trainee ฝึกงานเทอมนี้ รักพี่ได้มั้ย |  | จูดี้ |
| 2567 | Emergency couple Thailand |  | อลิซ |
| 2567 | Pluto นิทาน ดวงดาว ความรัก |  | พิมพ์ |
| 2567 | เธมโป้ (ThamePo) Heart That Skips a Beat |  | พิธีกร Music Max |
| 2568 | Ossan's Love Thailand รักนี้ให้"นาย" |  |  |
ผลงาน > ภาพยนตร์

| ปี | เรื่อง | บทบาท |
| --- | --- | --- |
| 2560 | ตราบที่ยังหายใจ | ออม |
| 2561 | Friend Zone ระวัง..สิ้นสุดทางเพื่อน |  |
ในรอยรัก

| ในรอยรัก |
| --- | --- |
ละคร ในรอยรัก พ.ศ. 2554 ออกอากาศทาง สถานีโทรทัศน์สีกองทัพบกช่อง 7
สร้างโดย: ดาราวิดีโอ
เขียนโดย: วราภา
แสดงนำ: พัชราภา ไชยเชื้อ ณวัฒน์ กุลรัตนรักษ์ กัญญา รัตนเพชร ณัฐวัฒน์ เปล่งศิริวัธน์ รังสิต ศิรนานนท์ พาทิศ พิสิฐกุล พิชญ์นาฏ สาขากร ศิริพิชญ์ วิมลโนช ชฎาพร รัตนากร เจจินตัย อันติมานนท์ พศิน ศรีธรรม สะอาด เปี่ยมพงษ์ศานต์ ตฤน เศรษฐโชค ศตวรรษ ดุลยวิจิตร
จำนวนตอน: 18 ตอน
การผลิต
ผู้อำนวยการสร้าง: บอร์ดคณะกรรมการพิจารณาการบริหารช่อง 7   สยาม สังวริบุตร
ความยาวตอน: 120 นาที/ตอน
ออกอากาศ
เครือข่าย: สถานีโทรทัศน์สีกองทัพบกช่อง 7
ออกอากาศ: 9 กันยายน พ.ศ. 2554
ในรอยรัก ละครโทรทัศน์ไทยออกอากาศทางช่อง 7 สร้างโดย บริษัท ดาราวิดีโอ จำกัด บทประพันธ์โดย วราภา บทโทรทัศน์โดย ภาวิต กำกับการแสดงโดย สำรวย รักชาติ
นักแสดงนำ

ชื่อละคร  ในรอยรัก
บทประพันธ์ วราภา
บทโทรทัศน์  ฉายฉันท์
กำกับการแสดง  สำรวย รักชาติ
ผู้ผลิต  บริษัท ดาราวิดีโอ จำกัด
| ปี | พ> ศ. 2554 |
| --- | --- |
สถานีออกอากาศ: ช่อง 7
ผู้ผลิต: ดาราวิดีโอ
บทประพันธ์: วรภา
บทโทรทัศน์: ฉายฉันท์
ผู้กำกับการแสดง: สำรวย รักชาติ
บทบาท: นักแสดง
ม่านมัสลิน(มัสลิน): พัชราภา ไชยเชื้อ
กานน (อาปลิว): ณวัฒน์ กุลรัตนรักษ์
มธุริน: กัญญา รัตนเพชร์
ศิธา: ณัฐวัฒน์ เปล่งศิริวัธน์
กุเทพ(กุ): รังสิต ศิรนานนท์
คิม ลี(คิม): พาทิศ พิสิฐกุล
พินสุดา(กิ๊บ): พิชญ์นาฏ สาขากร
เกวลิน(เกว): ศิริพิชญ์ วิมลโนช
บัวบงกช: ชฎาพร รัตนากร
เตช: ศตวรรษ ดุลยวิจิตร
เหม่ยหลิง: ชัชฎาภรณ์ ธนันทา
จิรดา: สรารัตน์ หรุ่มเรืองวงศ์
ดุสิต: เจจินตัย อันติมานนท์
พีระพล: พศิน ศรีธรรม
ภาษิต: ตฤณ เศรษฐโชค
อุษยา: บุศรา นฤมิตร
เจ้าสัวทศ: สะอาด เปี่ยมพงษ์ศานต์
ม่านมุก: ดร.ปัทมาฆะ สุคนธมาน
อาย้ง: แรม วรธรรม
เสี่ยศักดา: จิระศักดิ์ ปิ่นสุวรรณ
แม็กกี้: อำพันธุ์ งามจิตสุขศรี
พัด: พจนีย์ ใยละออ
แป้น: พรรณี โต๊ะนายี
ปิ่น: นฤทัย จันทร์ประดิษฐ์
ม่านแก้ว: พิชชา ชินวัตร
ดุ่ย: อิทธิ์พัทธ์ เล็กอุทัยวรรณ
เลขา (กานน (อาปลิว)): สุภาพร มะลิซ้อน
ฟาโรห์เนบดเจฟาเร

เนบดเจฟาเร เป็นฟาโรห์แห่งอียิปต์โบราณของราชวงศ์ที่สิบสี่ พระองค์ครองราชย์ในเวลาช่วงต่อที่สอง ระหว่าง 12 และ 24 เดือนในศตวรรษที่ 17 ก่อนคริสตศักราช ความรู้เกี่ยวกับการครองราชย์ของพระองค์นั้นมาจากบันทึกพระนามแห่งตูรินที่ได้ความเสียหายอย่างรุนแรง
พระประวัติ

พระองค์เป็นฟาโรห์ที่มีความคลุมเครือของราชวงศ์ที่สิบสี่แห่งอียิปต์โบราณ ทราบเพียงแค่บันทึกพระนามแห่งตูริน พระองค์อาจปกครองในส่วนเหนือของอียิปต์ล่วงช่วงระหว่าง 12 หรือ 24 เดือน ในศตวรรษที่ 17 ก่อนคริสตศักราช นักไอยคุปตวิทยาได้สันนิษฐานถึงปีขึ้นครองราชย์คือ ใน 1694 ปีก่อนคริสตศักราช และใน 1672 ปีก่อนคริสตศักราช ซึ่งอาจจะตรงกับในเวลาช่วงต่อที่สองหรือช่วงปลายของราชอาณาจักรกลาง ช่วงเวลาการครองราชย์ของพระองค์นั้น ราชวงศ์ที่สิบสามยังคงปกครองในส่วนที่เหลืออยู่จากเมืองเมมฟิส
ความรู้เกี่ยวกับการครองราชย์ของพระองค์มาจากบันทึกพระนามแห่งตูริน บันทึกพาไพรัสที่เสียหายอย่างรุนแรง ซึ่งเป็นบันทึกชื่อของเทพเจ้าอียิปต์ และบันทึกการครองราชย์ของฟาโรห์ตั้งแต่ราชวงศ์ที่หนึ่งถึงราชวงศ์ที่เจ็ด เนื่องจากความเสียหายที่เกิดขึ้นกับบันทึกพาไพรัสนั้น ทำให้คงเหลือแค่เวลาการครองราชย์ของพระองค์เป็นระยะเวลาเพียงหนึ่งปี ส่วนบันทึกจำนวนเดือนและวันได้เสียหายไป ดังนั้นพระองค์อาจจะครองราชย์เป็นเวลา 12 หรือ 24 เดือน พระนามของพระองค์อยู่ลำดับที่ 7 ในคอลัมน์ที่ 9 ของบันทึกพระนามแห่งตูริน เนื่องจากบันทึกพาไพรัสเสียหาย ทำให้พระนามชองพระองค์สูญหาย
การทัพอิตาลี (สงครามโลกครั้งที่สอง)

การทัพอิตาลีในสงครามโลกครั้งที่สอง ประกอบไปด้วยปฏิบัติการของฝ่ายสัมพันธมิตรทั้งในและรอบๆของประเทศอิตาลี ตั้งแต่ปี ค.ศ. 1943 จนถึงสงครามในยุโรปได้ยุติลง การร่วมมือของกองบัญชาการกองกำลังฝ่ายสัมพันธมิตร (AFHQ) เป็นปฏิบัติการหน้าที่ความรับผิดชอบสำหรับกองทัพบกฝ่ายสัมพันธมิตรทั้งหมดในภูมิภาคทะเลเมดิเตอร์เรเนียน และมีการวางแผนและสั่งการในการบุกครองเกาะซิซิลีในเดือนกรกฎาคม ค.ศ. 1943 ตามมาด้วยไม่นานหลังจากนั้นในเดือนกันยายนโดยการบุกครองแผ่นดินใหญ่ของอิตาลีและการทัพบนแผ่นดินอิตาลีจนกระทั่งการยอมจำนนของกองทัพเยอรมันในอิตาลีในเดือนพฤษภาคม ค.ศ. 1945
ได้มีการคาดการณ์ว่าระหว่างเดือนกันยายน ค.ศ. 1943 ถึง เดือนเมษายน ค.ศ. 1945 ทหารฝ่ายสัมพันธมิตรราวประมาณ 60,000-70,000 นายและทหารเยอรมัน 38,805-150,660 นายเสียชีวิตในอิตาลี ความสูญเสียของฝ่ายสัมพันธมิตรโดยรวมในช่วงการทัพรวมทั้งสิ้นประมาณ 320,000 นาย และจำนวนของเยอรมันที่ตรงกัน (ไม่ได้รวมถึงผู้ที่มีส่วนเกี่ยวข้องในการยอมจำนนครั้งสุดท้าย) มีมากกว่า 330,000 นาย ฟาสซิสต์อิตาลีในช่วงก่อนการล่มสลาย ได้รับความสูญเสียราวประมาณ 200,000 นาย ส่วนใหญ่เป็นเชลยศึกที่ถูกจับกุมมาได้ในการบุกครองเกาะซิซิลีของฝ่ายสัมพันธมิตร รวมถึงมากกว่า 40,000 นายล้วนถูกฆ่าตายหรือสูญหาย นอกจากนี้ พลเรือนอิตาลีได้เสียชีวิตกว่า 150,000 คน เช่นเดียวกับพลพรรคต่อต้านฟาสซิสต์ 35,828 คน และทหารบางส่วน 35,000 นายของสาธารณรัฐสังคมอิตาลี
ในด้านตะวันตก, ไม่มีความเสียหายในการทัพอื่นๆไปมากกว่าที่อิตาลีในแง่ของการเสียชีวิตหรือบาดเจ็บที่ได้รับโดยกองกำลังทหารราบของกองกำลังทั้งสองฝ่าย ในช่วงการสู้รบขนาดเล็กที่รุนแรงบริเวณรอบๆจุดที่แข็งแกร่งที่แนววินเทอร์, หัวหาดอานซิโอ และแนวกอทิก การทัพครั้งนี้ได้สิ้นสุดลงเมื่อกองทัพกลุ่มซีได้ยอมจำนนนโดยไม่มีเงื่อนไขกับฝ่ายสัมพันธมิตร เมื่อวันที่ 2 พฤษภาคม ค.ศ. 1945 หนึ่งสัปดาห์ก่อนตราสารยอมจำนนของเยอรมันอย่างเป็นทางการ รัฐอิสระของซานมารีโนและวาติกัน ทั้งสองรัฐได้ล้อมรอบดินแดนอิตาลี ยังได้รับความเสียหายในช่วงการทัพครั้งนี้
อาร์เอ็มเอส มอริเทเนีย (ค.ศ. 1938)

บทความนี้เกี่ยวกับเรือที่สร้างขึ้นในปี ค.ศ. 1938 สำหรับเรือที่มีชื่อเดียวกัน ดูที่ อาร์เอ็มเอส มอริเทเนีย (ค.ศ. 1906)
| --- | --- |
มอริเทเนียในปลายคริสต์ทศวรรษที่ 1940
ประวัติ
สหราชอาณาจักร
ชื่อ: มอริเทเนีย(Mauretania)
เจ้าของ:  1938–1950: คูนาร์ด-ไวต์สตาร์ไลน์  1950–1965: คูนาร์ดไลน์ 
ท่าเรือจดทะเบียน: ลิเวอร์พูล
เส้นทางเดินเรือ: เซาแทมป์ตัน-เลออาฟวร์-โคฟ-นิวยอร์ก
อู่เรือ: แคมเมิลเลิร์ด เบอร์เคนเฮด ประเทศอังกฤษ
Yard number: 1029
ปล่อยเรือ: 24 พฤษภาคม 1937
เดินเรือแรก: 28 กรกฎาคม 1938
Christened: 28 กรกฎาคม 1938
Maiden voyage: 17 มิถุนายน 1939
บริการ: 1939
หยุดให้บริการ: 1965
รหัสระบุ: หมายเลขประจำเรือ 5522977
ความเป็นไป: แยกชิ้นส่วนที่โดส. ดับเบิลยู. วอร์ด ในปี 1965–66
ลักษณะเฉพาะ
ประเภท::  เรือเดินสมุทร
ขนาด (ตัน)::  35,738 ตันกรอส 19,654 ตันเนต
ความยาว::  772 ฟุต (235 เมตร)
ความกว้าง::  89 ฟุต (27 เมตร)
ระบบขับเคลื่อน::  2 × กังหันไอน้ำพาร์สันส์ แบบเฟืองทดรอบเดี่ยว[ต้องการอ้างอิง]  กำลัง 42,000 แรงม้าเพลา (31,000 กิโลวัตต์)[ต้องการอ้างอิง]
ความเร็ว::  23 นอต (43 กิโลเมตรต่อชั่วโมง; 26 ไมล์ต่อชั่วโมง) (บริการ)
ความจุ::  ผู้โดยสาร 1,360 คน  ผู้โดยสาร 1,127 คน (ตั้งแต่ปี 1962)
ลูกเรือ::  802 คน
อาร์เอ็มเอส มอริเทเนีย (อังกฤษ: RMS Mauretania) เป็นเรือเดินสมุทรสัญชาติบริติช ปล่อยลงน้ำเมื่อวันที่ 28 กรกฎาคม ค.ศ. 1938 ณ อู่ต่อเรือแคมเมิลเลิร์ด ในเบอร์เคนเฮด ประเทศอังกฤษ และแล้วเสร็จสมบูรณ์ในเดือนพฤษภาคม ค.ศ. 1939 เป็นหนึ่งในเรือลำแรก ๆ ที่สร้างขึ้นสำหรับสายการเดินเรือคูนาร์ด-ไวต์สตาร์ที่เพิ่งก่อตั้งขึ้นใหม่หลังการควบรวมกิจการระหว่างคูนาร์ดไลน์และกับไวต์สตาร์ไลน์ในเดือนเมษายน ค.ศ. 1934 เมื่อมอริเทเนียลำแรกถูกปลดระวางใน ค.ศ. 1935 บริษัทจึงทำการเปลี่ยนชื่อเรือกลไฟล้อพายโดยสารลำหนึ่งชื่อควีนของบริษัทเรดฟันเนิลให้เป็นมอริเทเนียชั่วคราว เพื่อป้องกันไม่ให้บริษัทคู่แข่งนำชื่อดังกล่าวไปใช้และรักษาชื่อนี้ไว้สำหรับเรือลำใหม่
เรือลำใหม่นี้ได้รับการประเมินว่ามีน้ำหนักบรรทุกรวม 35,739 ตันกรอส มีความยาวตลอดลำ 772 ฟุต (235 เมตร) กว้าง 89 ฟุต (27 เมตร) และมีรูปลักษณ์ภายนอกคล้ายกับอาร์เอ็มเอส ควีนอลิซาเบธ ขับเคลื่อนด้วยกังหันไอน้ำพาร์สันส์แบบเฟืองทดรอบเดี่ยวจำนวน 2 ชุด ให้กำลังขับเพลา 42,000 แรงม้า (31,000 กิโลวัตต์) และไปยังใบจักรคู่[ต้องการอ้างอิง]  ความเร็วในการให้บริการของเรือคือ 23 นอต (43 กิโลเมตรต่อชั่วโมง) โดยมีความเร็วสูงสุด 26 นอต (48 กิโลเมตรต่อชั่วโมง)[ต้องการอ้างอิง]
การออกแบบและการสร้าง

มอริเทเนียลำที่สองสร้างขึ้นโดยบริษัทแคมเมิลเลิร์ด ในเบอร์เคนเฮด และเป็นเรือขนาดใหญ่ที่สุดที่สร้างขึ้นในประเทศอังกฤษ ณ เวลานั้น เรือลำนี้ยังเป็นเรือลำที่สองที่ส่งมอบแก่บริษัทคูนาร์ด-ไวต์สตาร์ไลน์หลังการควบรวมกิจการ มอริเทเนียถูกวางกระดูกงูในวันที่ 24 พฤษภาคม ค.ศ. 1937 โดยมีหมายเลขอู่ต่อเรือคือ 1029 เรือโดยสารขนาดกลางลำใหม่ของคูนาร์ดได้รับการปล่อยลงน้ำในวันที่ 28 กรกฎาคม ค.ศ. 1938 โดยแมรี เบตส์ ภริยาของเพอร์ซีย์ เบตส์ ประธานบริษัทคูนาร์ด-ไวต์สตาร์ไลน์
วันนี้เป็นวันสำคัญยิ่ง ไม่เพียงแต่สำหรับตัวข้าพเจ้า แต่ยังรวมถึงชาวเมอร์ซีย์ไซด์ทั้งหมดด้วย การเปิดตัวเรือลำใหญ่ที่สุดที่เคยถูกสร้างขึ้นในอังกฤษ ข้าพเจ้าหวังว่าเรือลำนี้จะสามารถสร้างความประทับใจและความผูกพันแก่บุคคลทุกคนที่เกี่ยวข้องจากทั้งสองฝั่งแอตแลนติกเช่นเดียวกับเรือลำก่อนหน้าที่มีชื่อเดียวกัน ข้าพเจ้าขออาราธนาความสุข ความเจริญ และความสำเร็จจงมีแด่เรือลำนี้ และแก่ผู้ที่ปฏิบัติหน้าที่หรือโดยสารอยู่บนเรือลำนี้ทุกคน ข้าพเจ้าขอตั้งชื่อเรือลำนี้ว่า "มอริเทเนีย"
เรือลำนี้ได้รับการตั้งชื่อว่า "มอริเทเนีย" เพื่อเป็นเกียรติแก่เรือเดินสมุทรที่เคยทำลายสถิติความเร็วมาก่อน และได้ปลดระวางไปแล้วใน ค.ศ. 1935 ถูกออกแบบมาเพื่อให้บริการในเส้นทางระหว่างลอนดอนและนิวยอร์ก และเป็นเรือขนาดใหญ่ที่สุดเท่าที่เคยแล่นผ่านแม่น้ำเทมส์และใช้ท่าเรือโรยัลด็อกส์ เรือลำนี้ยังถูกออกแบบมาเพื่อทำหน้าที่แทนที่หนึ่งในเรือควีนของคูนาร์ดเมื่อเรือลำใดลำหนึ่งเข้ารับการซ่อมบำรุง
ที่พักอันทันสมัยและมีสไตล์ของมอริเทเนียลำใหม่นับเป็นการยกระดับมาตรฐานของห้องโดยสาร ห้องสาธารณะ และสิ่งอำนวยความสะดวกทั่วไปที่สายการเดินเรือคูนาร์ด-ไวต์สตาร์มอบให้แก่ผู้โดยสารทุกระดับชั้นอย่างเห็นได้ชัด
หลังสงคราม

ภายใน ค.ศ. 1962 มอริเทเนียก็ประสบปัญหาการแข่งขันที่รุนแรงจากเรือลำใหม่ที่ทันสมัยกว่า ทำให้คูนาร์ดไลน์เริ่มขาดทุน ในเดือนตุลาคม ค.ศ. 1962 เรือลำนี้ถูกทาสีใหม่เป็นสีเขียวอ่อนคล้ายกับอาร์เอ็มเอส คาโรเนีย (RMS Caronia) ที่มีชื่อเสียงในฉายา "เทพธิดาสีเขียว" (Green Goddess) และถูกดัดแปลงเป็นเรือสำราญ ที่พักผู้โดยสารได้รับการปรับปรุงเพื่อรองรับผู้โดยสารชั้นหนึ่ง 406 คน ชั้นโดยสาร 364 คน และชั้นท่องเที่ยว 357 คน วันที่ 28 มีนาคม ค.ศ. 1963 เรือเริ่มให้บริการเส้นทางใหม่ในเมดิเตอร์เรเนียน ระหว่างนิวยอร์ก กาน เจโนวา และเนเปิลส์ ทว่าโครงการนี้กลับล้มเหลว และใน ค.ศ. 1964 เรือลำนี้ก็ถูกนำมาใช้ในการล่องเรือสำราญจากนิวยอร์กไปยังหมู่เกาะเวสต์อินดีส์
มอริเทเนียทำการเดินทางครั้งสุดท้ายเป็นการล่องเรือในเมดิเตอร์เรเนียน โดยออกเดินทางจากนิวยอร์กในวันที่ 15 กันยายน ค.ศ. 1965 มีการประกาศว่าเมื่อเรือเดินทางกลับถึงเซาแทมป์ตันแล้ว จะมีการนำเรือออกจากการให้บริการและขาย มอริเทเนียเดินทางถึงเซาแทมป์ตันในวันที่ 10 ตุลาคม ค.ศ. 1965 และก่อนหน้านั้นได้มีการขายเรือให้แก่บริษัทบริติชไอรอนแอนด์สตีลคอร์ปอเรชัน (British Iron & Steel Corporation) แล้ว เรือออกเดินทางจากเซาแทมป์ตันในวันที่ 20 พฤศจิกายน เพื่อทำการเดินทางครั้งสุดท้ายสู่อู่ตัดเรือของบริษัทโดส. ดับเบิลยู. วอร์ด (Thos. W. Ward) เพื่อทำการปลดระวาง ณ อินเวอร์คีติง มณฑลไฟฟ์ ประเทศสกอตแลนด์ ภายในระยะเวลา 3 วันหลังจากนั้น เรือลำนี้มีกัปตันจอห์น เทรเชอร์ โจนส์ เป็นกัปตันมาตั้งแต่ ค.ศ. 1962 เขาสามารถนำเรือผ่านช่องแคบโคลนเลนของแม่น้ำฟอร์ทได้โดยไม่ต้องอาศัยเรือลากจูง และสามารถจอดเทียบท่าครั้งสุดท้ายในบริเวณน้ำตื้นเหนือตลิ่งโคลนเลนได้สำเร็จในช่วงน้ำขึ้นสูงตอนเที่ยงคืน
มีข่าวลือว่าระหว่างการเดินทางไปยังไฟฟ์ เรือได้แล่นเข้าสู่แม่น้ำดักลาสในแลงคาเชอร์โดยไม่ตั้งใจ และเกยตื้นบริเวณโคลนตม อย่างไรก็ตามข่าวลือนี้น่าจะไม่เป็นความความจริง เนื่องจากมีภาพถ่ายและวิดีโอของเรือมอริเทเนียขณะอยู่ที่อินเวอร์คีติงหลังจากที่เดินทางมาถึงแล้ว การแยกชิ้นส่วนเรือได้เริ่มขึ้นเพียงไม่กี่สัปดาห์ต่อมา ภายในปลายเดือนเมษายน ค.ศ. 1966 ปล่องไฟของเรือได้ถูกถอดออก และภายในกลางปีเดียวกัน โครงสร้างส่วนบนของเรือก็ถูกถอดออกเช่นกัน กระบวนการแยกชิ้นส่วนเรือเสร็จสิ้นภายในปลายปีเดียวกัน
หลังปลดระวาง

เฟอร์นิเจอร์และอุปกรณ์ตกแต่งภายในของเรือถูกขายไปทั้งในระหว่างและหลังจากการตัดเรือ แผ่นบุผนัง งานไม้ และวัสดุอื่น ๆ จากเรือถูกนำไปใช้ในการตกแต่งห้อง "มอริเทเนีย" (Mauretania Room) ของร้านเฟมัส-บาร์ (Famous-Barr) ภายในศูนย์การค้าเวสต์เคาน์ตีเซ็นเตอร์ (West County Center Mall) ย่านเดสเปเรส รัฐมิสซูรี ชานเมืองของเซนต์หลุยส์
ห้องมอริเทเนียรูเป็นห้องรับรองดื่มชาสุดหรูสำหรับสุภาพสตรีขนาด 120 ที่นั่ง เปิดให้บริการพร้อมกับร้านค้าใน ค.ศ. 1969 ห้องดังกล่าวถูกรื้อถอนออกไปก่อนการสร้างศูนย์การค้าขึ้นใหม่ใน ค.ศ. 2001 เพื่อเปิดพื้นที่สำหรับการจับจ่ายซื้อของเพิ่มเติมตามกาลเวลาที่เปลี่ยนไป ปัจจุบันยังไม่ทราบที่ตั้งของเฟอร์นิเจอร์เหล่านั้น
แบบจำลองของมอริเทเนีย สร้างโดยแคมเมิลเลิร์ด ปัจจุบันจัดแสดงอยู่ที่พิพิธภัณฑ์และหอศิลป์วิลเลียมสัน
ภาพมอริเทเนียบนโปสต์การ์ดเก่า
ปกหนังสือการเดินทางครั้งแรก
มอริเทเนียในตัวเรือสีเทาเข้าเทียบท่าที่นิวพอร์ตนิวส์ รัฐเวอร์จิเนีย โดยมีเชลยศึกชาวเยอรมันจำนวน 2,036 นายอยู่บนเรือ (16 กันยายน ค.ศ. 1942)
มอริเทเนียที่อู่ตัดเรือใน ค.ศ. 1965
ระฆังของเรือที่พิพิธภัณฑ์และหอศิลป์วิลเลียมสัน
กรมสุขภาพจิต

| --- | --- |
Department of Mental health
ตราสัญลักษณ์
 ที่ทำการของกรม
ภาพรวมกรม
ก่อตั้ง: 1 พฤศจิกายน พ.ศ. 2432; 135 ปีก่อน (2432-11-01)
กรมก่อนหน้า: กองสุขภาพจิตต์ กรมสาธารณสุข กองสุขภาพจิต กรมการแพทย์ กองโรงพยาบาลโรคจิต กรมการแพทย์ สถาบันสุขภาพจิต
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 88/20 หมู่ 4 ถนนติวานนท์ ตำบลตลาดขวัญ อำเภอเมืองนนทบุรี จังหวัดนนทบุรี 11000
บุคลากร: 7,104 คน (พ.ศ. 2566)
งบประมาณต่อปี: 3,011,386,900 บาท (พ.ศ. 2568)
ฝ่ายบริหารกรม: กิตติศักดิ์ อักษรวงศ์, อธิบดี จุมภฎ พรมสีดา, รองอธิบดี ศิริศักดิ์ ธิติดิลกรัตน์, รองอธิบดี ณิชาภา สวัสดิกานนท์, รองอธิบดี
ต้นสังกัดกรม: กระทรวงสาธารณสุข
เว็บไซต์: เว็บไซต์อย่างเป็นทางการ
กรมสุขภาพจิต เป็นหน่วยงานสังกัดกระทรวงสาธารณสุข ที่มีหน้าที่และความรับผิดชอบโดยตรง ในการพัฒนางานสุขภาพจิตของประเทศ โดยมีภารกิจหลักเกี่ยวกับ การพัฒนาวิชาการ ถ่ายทอดองค์ความรู้ เทคโนโลยีการส่งเสริม ป้องกันปัญหายาเสพติด บำบัดรักษา และฟื้นฟูสมรรถภาพ รวมทั้งจัดให้มีบริการด้านสุขภาพจิตแก่ผู้ป่วย ผู้มีปัญหาสุขภาพจิตและประชาชน
ประวัติ > ช่วงที่ 1 (การก่อตั้งโรงพยาบาลคนเสียจริต)

ในวันที่ 1 พฤศจิกายน รศ. 108 (พ.ศ. 2432) โรงพยาบาลคนเสียจริตได้เปิดดำเนินการเป็นครั้งแรก โดยมีสถานที่ตั้งอยู่ ณ บริเวณด้านทิศเหนือของป้อมปัจจามิตร ริมฝั่งตะวันตกของแม่น้ำเจ้าพระยา ปากคลองสาน อยู่ภายใต้การดูแลของ กรมพยาบาล กระทรวงธรรมการ ซึ่งได้ย้ายมาก่อสร้างในที่ดินของตระกูล สมเด็จเจ้าพระยาบรมมหาศรีสุริยวงศ์ คือ โรงพยาบาลสมเด็จเจ้าพระยา ในปัจจุบันต่อไป
กรมสาธารณสุข กระทรวงมหาดไทย ในปี 2416 ได้มีการพัฒนาด้านการบำบัดรักษา แบบตะวันตกมากขึ้น รวมทั้งมีการเผยแพร่ความรู้ ทางจิตเวชศาสตร์ สุขภาพจิตและจิตวิทยา ตลอดจนขยายงานสุขภาพจิต ไปยังสถาบันการศึกษาด้วย และในปีเดียวกันนี้ได้เปลี่ยนชื่อ โรงพยาบาลคนเสียจริต เป็นโรงพยาบาลโรคจิตธนบุรี ในปี 2476 ได้โอนย้ายไป ขึ้นอยู่กับ กองสาธารณสุขพระนคร กรมสาธารณสุข กระทรวงมหาดไทย